פירוש נוסף ערך זה עוסק בקבוצת כדורגל. אם התכוונתם לקבוצת כדורסל נשים, ראו בני יהודה תל אביב (כדורסל נשים).

סמל מועדון הכדורגל עד לשנת 2019
**בני יהודה תל אביב** הוא מועדון כדורגל ישראלי מהעיר תל אביב-יפו שהוקם בשנת 1936 בדרום תל אביב וממוקם בשכונת התקווה. המועדון משחק כיום בליגה הלאומית. צבעי הקבוצה הם כתום-שחור ואצטדיונה הביתי הוא אצטדיון בלומפילד. עד שנת 2004 שיחקה הקבוצה באצטדיון שכונת התקווה, בו ממוקמים מגרשי האימון של הקבוצה ומשרדי המועדון. הקבוצה זכתה באליפות אחת בעונת 1989/1990, ארבע פעמים בגביע המדינה (1968, 1981, 2017 ו-2019) ופעמיים בגביע הטוטו (1992 ו-1997). כמו כן השתתפה הקבוצה במפעלים האירופיים גביע האינטרטוטו, גביע אופ"א והליגה האירופית מספר פעמים. המועדון חבר נוסף בארגון המועדונים האירופיים.

היסטוריה
--------

### הקמת הקבוצה והשנים הראשונות

ילדי שכונת התקווה ומשפחת סולמי הקימו קבוצת כדורגל בשם "תל חי" בשנת 1935. חבריה העיקריים היו: נתן סולמי, יהודה יעקובי, יצחק חמו, נתן משה שרעבי, יעקב דוידי, רצון פנחס ברדה, שמעון בן-אברהם שרעבי יששכר לוי ושמעון יעקובי. נערים אלו היו חברים בתנועות נוער שונות, והקבוצה שיחקה בעיקר בשכונות צ'לנוב, שיבת ציון וגבעת נוה שאנן שבדרום תל אביב, והתחרתה מול קבוצות משכונות אחרות. כאשר הוקמה קבוצת בוגרים שונה שמה של הקבוצה ל"בני ציון" ומאוחר יותר הוחלט על הקמת "ארגון הנוער התימני בני יהודה". הקבוצה נקראה "בני יהודה" משום שההחלטה על הקמתה התקבלה על ידי מייסדיה הדתיים בשבוע בו נקראת פרשת ויגש המתחילה במילים "ויגש אליו יהודה", ויהודי תימן מיוחסים להיות צאצאים משבט יהודה על שם יהודה בן יעקב.

המשחק הראשון של קבוצה זו נערך נגד קבוצת הנוער של מכבי תל אביב, בשלהי שנת 1935. בשנה זו הקבוצה עדיין לא שיחקה באופן סדיר ושחקניה חיפשו מקורות מימון לקבוצתם. לאחר נטישת המגרש בשכונת התקווה ששימש בעיקר את שחקני הנוער של מכבי תל אביב עקב המצב הביטחוני של מאורעות תרפ"א - תרפ"ט, החלה הקבוצה להתאמן שם באופן סדיר בשנת 1936 אז הוקם רשמית המועדון כאגודת ספורט. באפריל של אותה שנה פורץ המרד הערבי הגדול ורוב חברי קבוצת הכדורגל הצטרפו לכוחות ההגנה על השכונות היהודיות בסביבת תל אביב.

רק עם סיום המרד ב-1939 חזרה הקבוצה לפעילות ספורטיבית. הקבוצה התקבלה רק ב-1940 כחברה בהתאחדות הארץ-ישראלית לכדורגל, והתחילה את דרכה בליגה ב', אז הליגה השנייה. משחקה הראשון נערך נגד קבוצת הצבא הבריטי בחולצות לבנות והרכבה כלל בין היתר את משה עדיני, משה שרעבי, נתן סולמי, יעקב מנשה, נתן שמואלי, דוד סולמי, דוד מעודד וחיים חמו. לאחר מכן, בגלל סכסוך בין אגודות הפועל למכבי, הוקמו ליגות נפרדות ובני יהודה הצטרפה לליגה של קבוצות מכבי ובית"ר. ב-1942 קיימה בני יהודה את משחקה הראשון בגביע המדינה מול מכבי ראשון לציון ונוצחה 1–4.

כשהחלה פעילות המחתרות נגד המנדט הבריטי, האגודה שימשה מקום שדרכו גויסו מאות רבות של בחורים ובחורות לשירות במחתרות – ההגנה, אצ"ל ולח"י. בשנים אלו פעילות המועדון הופסקה כמעט לגמרי, וגם כשמקימיה שאפו לחזור למגרשם בשכונת התקווה, ב-1945 נוכחו לדעת שבעל השטח עליו נבנה המגרש החליט לבנות עליו בתי מגורים והקבוצה נותרה גם ללא מגרש. אולם האחים דוד ונתן סולמי הצליחו למצוא מקום בצידו השני של נחל מוסררה והקימו מגרש זמני חדש. נתן סולמי שימש כמנהל המועדון כאשר דוד סולמי הפך למאמן הקבוצה בשנים אלו, ומשה שרעבי משמש כאיש המשק כאשר שלושתם שימשו גם שחקנים בקבוצה באותה עת. בשנים אלו שובצה בני יהודה במחוז הדרומי של ליגה ב'. באמצע עונת 1947/1948 פרצה מלחמת העצמאות ופעילות המועדון הופסקה כליל.

### לאחר קום המדינה

בעונה הראשונה לאחר הקמת המדינה, עונת 1949/1950 בליגה המיוחדת בכדורגל שובצה בני יהודה בבית תל אביב, בליגה המיוחדת שהייתה הליגה השנייה אז, וסיימה במקום הראשון בליגה המיוחדת במחוז תל אביב, אך הליגה פורקה שוב בסוף העונה והקבוצה נאלצה לשחק בליגה ב' דרום לאחר מכן. בשנת 1951 נדדה הקבוצה פעם נוספת לשטח שהיה שדה תירס ובעלותו הייתה מפוקפקת, ובן לילה נהפך בעזרת מאות מתנדבים תושבי השכונה למגרשה הביתי הראשון של בני יהודה, מגרש "שכונת התקווה" שקיים עד היום באותו השטח.

בעונת 1951/1952 השיגה בני יהודה את ניצחונה הראשון במסגרת גביע המדינה, 2-3 נגד בית"ר ירושלים. בשנים אלו הייתה בני יהודה קבוצת אמצע טבלה בליגה ב' מחוז דרום, אשר מנסה ללא הצלחה להתברג לליגה הראשונה.

ב-1954 הוחלט על ידי ההתאחדות להפוך את ליגה א' לליגה הלאומית ולבנות ליגה א' חדשה מהקבוצות שסיימו בששת המקומות הראשונים בליגה א' מחוז צפון ודרום. בסיום העונה סיימה בני יהודה רק במקום השמיני ומצאה את עצמה בליגה השלישית (ליגה ב') ממנה עלתה רק בעונת 1956/1957. בעונת 1958/1959 שבה בני יהודה לליגה הראשונה (אז: הליגה הלאומית) בישראל לאחר שסיימה במקום הראשון בליגה א', כאשר בסגל הקבוצה כיכבו מרקו עבוד, שלום אזולאי, דוד טסה, מאיר שירזי, יעקב גרונדמן, דני לוי, יעקב עובדיה, יוסף מהלל, שלום סינוואני, יצחק ("זכי") מזרחי ודוד יפת.

בשנה זו, תוך הכנת המועדון לליגה הראשונה, חודש המגרש בשכונת התקווה, הוכשר וניטע מחדש וכל זאת על ידי תושבי השכונה ומתנדבים. ב-19 בספטמבר 1959 ערכה בני יהודה את משחקה הראשון בליגה הראשונה אי פעם, נגד מכבי פתח תקווה, והפסידה 1–2.

בשנות ה-60 נאבקה הקבוצה על הישרדותה בליגה הראשונה והצליחה לשרוד בליגה בתנאים קשים ובתקציב נמוך מאוד. הקבוצה הצליחה לזכות בגביע הראשון שלה בעונת 1967/1968, כשניצחה בגמר 0–1 את הפועל פתח תקווה.

בשנות ה-70 המשיכה הקבוצה להיות קבוצת אמצע טבלה ומטה שבעיקר מנסה לשרוד בליגה העליונה, וכשלה פעמיים בעונות 1971/1972 ו1975/1976, בסופן ירדה לליגה השנייה. מצב הקבוצה השתפר בשנים בעונת 1977/1978, אז חזרה הקבוצה לליגה הראשונה.

את שנות ה-80 התחילה בני יהודה טוב כאשר בעונת 1980/1981 הייתה שנייה רק להפועל תל אביב במספר הנקודות וסיימה כסגניתה. בנוסף בעונה זו, שנחשבת אחת הגדולות במועדון, היא זכתה בגביע המדינה לאחר ניצחון על הפועל תל אביב בגמר. עונה לאחר מכן סיימה במקום השלישי. בשתי העונות שלאחר מכן התדרדרה הקבוצה עד שלבסוף ירדה לליגה הארצית בסוף עונת 1983/1984, אך לאחר עונה אחת בלבד שבה לליגה העליונה וסיימה במקום החמישי. בעונת 1986/1987 סיימה כסגניתה של בית"ר ירושלים שלקחה אליפות ראשונה בתולדותיה, אך לאחר מכן התדרדרה שוב למקום העשירי. בעונת 1988/1989 נקלעה למקום האחרון בטבלה, אך לאחר הגעתו של המאמן גיורא שפיגל הצליחה להינצל מירידה לליגת המשנה.

שיא המועדון הגיע בתחילת שנות ה-90, ובעונת 1989/1990 זכתה בני יהודה, תחת הדרכתו של שפיגל, באליפות המדינה לראשונה בתולדותיה.
בעונת זו כיכבו בשורותיה יעקב אסייג, רוני מאיר, ניר מנחם, חררדו גונזלס, חזי שירזי, רואי חדד ומשה סיני שהגיע בהשאלה מהפועל תל אביב ונבחר לכדורגלן העונה בישראל לאחר שכבש 14 שערים והוסיף שישה בישולים.

בעונה שאחרי האליפות התדרדרה הקבוצה לפלייאוף התחתון, וסיימה את העונה במקום השמיני בטבלה. לאחר מכן חזרה לצמרת כאשר בקבוצה כיכבו חיים רביבו, אלון מזרחי וניקולאי קודריצקי. בעונת 1991/1992 סיימה הקבוצה כסגנית האלופה מכבי תל אביב, ובעונה שלאחר מכן סיימה במקום השלישי בטבלה, אך בהמשך שנות ה-90 הפכה לקבוצת תחתית, ובעונת 1997/1998 נשארה בליגה במחזור האחרון, לאחר שסיימה את העונה עם נקודה אחת יותר מהפועל באר שבע שירדה לליגת המשנה.

### ראשית המאה ה-21

בתחילת שנות ה-2000 מונה למאמן הקבוצה אלי אוחנה והקבוצה ירדה פעם נוספת לליגה השנייה לראשונה לאחר 17 שנה, תוך השגת שיא מועדון שלילי של 20 הפסדים בעונה אחת. המאמן נשאר והקבוצה שבה לליגה הבכירה בסוף העונה שלאחר מכן, לאחר ניצחון של הפועל רמת גן באצטדיון המכתש.

בשנים הבאות הפכה בני יהודה לקבוצת מרכז טבלה, המסיימת את עונת הליגה הסדירה במקומות העליונים. החל מעונת 2004/2005 החלה הקבוצה לשחק באצטדיון בלומפילד.

עונת 2005/2006 הייתה עונתה המוצלחת של בני יהודה מזה שנים, והקבוצה סיימה במקום הרביעי, אשר העניק לה את הזכות להשתתף בגביע אופ"א. בני יהודה פגשה את לוקומוטיב סופיה הבולגרית ונוצחה פעמיים 0–2 ו-0–4. בני יהודה רשמה באותה עונה הישג נוסף בכך שעלתה לגמר גביע המדינה בפעם החמישית בהיסטוריה של המועדון, לאחר שבמשחק חצי הגמר ניצחה את מכבי חיפה 0-2 בהארכה. במשחק הגמר הפסידה בני יהודה 0–1 להפועל תל אביב משער בדקות הסיום.

בעונת 2008/2009, תחת הדרכתו של המאמן גיא לוזון, התחילה בני יהודה את העונה בצורה לא טובה, אך מהסיבוב השני יכולת הקבוצה השתפרה והיא סיימה את העונה במקום החמישי. היא אף קיבלה את מקומה של בית"ר ירושלים בליגה האירופית, לאחר שזו הייתה נתונה בקשיים כלכליים. הקבוצה הצליחה להעפיל לראשונה מהיווסדה עד לסיבוב הרביעי, בו הוגרלה והודחה מול PSV איינדהובן ההולנדית כאשר הפסידה 0–1 בשני המשחקים.

בעונת 2009/2010 העפילה הקבוצה לגמר גביע המדינה, בו הפסידה להפועל תל אביב בתוצאה 1–3. כמו כן, סיימה הקבוצה במקום הרביעי שהקנה לה כרטיס לליגה האירופית.

בעונת 2010/2011 בני יהודה תל אביב הייתה תחת הדרכתו של המאמן דרור קשטן הקבוצה הצליחה לעבור את הסיבוב המוקדם הראשון בליגה האירופית כאשר הדיחה את אוליסס ירבאן מארמניה לאחר תיקו 0-0 במשחק החוץ וניצחון 0–1 במשחק הבית באצטדיון בלומפילד משער של שלו מנשה. בסיבוב המוקדם השני הוגרלה בני יהודה נגד קבוצת שמרוק רוברס מאירלנד. המשחק הראשון באירלנד הסתיים בתיקו 1-1 ואילו משחק הגומלין באצטדיון בלומפילד הסתיים בניצחון האורחים 0–1, בכך סיימה בני יהודה את דרכה בליגה האירופית לעונה זו, באותה עונה סיימה בני יהודה בפלייאוף העליון בליגה במקום הרביעי.

ביוני 2011 מונה יוסי אבוקסיס לתפקיד מאמן הקבוצה. במהלך תפקידו הביא את הקבוצה למקום השלישי בטבלה ובכך העפילה הקבוצה שנה נוספת למפעל הליגה האירופית. אבוקסיס החליט לעזוב לאחר עונה אחת בעקבות מינויו לעוזר מאמן נבחרת ישראל.

ביוני 2012 חזר דרור קשטן לקדנציה נוספת במועדון כאשר חתם על חוזה לשנתיים. באוגוסט 2012 נעצרה הקבוצה בסיבוב השלישי של מוקדמות הליגה האירופית אחרי הפסד כפול לפאוק סלוניקי, ובתום העונה סיימה במקום הרביעי בליגה. בדצמבר 2013 החליט קשטן להתפטר לאחר רצף כישלונות של הקבוצה. במקומו מונה בחזרה יוסי אבוקסיס לתפקיד המאמן, אך על אף שיפור ביכולת הקבוצה היא ירדה ליגה במחזור האחרון לאחר 12 שנים רצופות בליגת העל. שנה לאחר מכן יוסי אבוקסיס הצעיד את הקבוצה בחזרה לליגת העל כמוליכת הליגה הלאומית לעונת 2014/2015. בחזרתה לליגת העל עמד יוסי אבוקסיס על הקווים אך בעקבות חילוקי דעות עם ההנהלה עבר באמצע העונה לבני סכנין בעוד הקבוצה מינתה למאמנה את יוסי מזרחי עד תום העונה.

### עידן ברק אברמוב (2016-2022)

בתחילת שנת 2016 ניהל ברק אברמוב איש עסקים תל אביבי, שהונו מוערך בכ-300 מיליון שקל, אוהד הקבוצה ואף שימש כספונסר המועדון מספר פעמים וניסה לרכוש אותו בעבר, משא ומתן לרכישת המועדון ממשה דמאיו שניהל אותו במשך כ-13 שנים.
ב-5 במאי 2016 עברה הקבוצה רשמית לידיו של אברמוב שהצהיר מצידו על הגדלת התקציב והשקעה במועדון. ב-24 במאי 2016 מינה אברמוב את אריק בנדו למאמן הקבוצה. ב-24 באוקטובר באותה השנה, לאחר הפסד למכבי פתח תקווה, פוטר בנדו מתפקידו ובמקומו מונה עוזר המאמן יעקב אסייג למאמן זמני למשך כחודשיים. בדצמבר 2016 בעקבות מצבה הקשה של הקבוצה בתחתית הליגה, הוחלט בהנהלה לבצע מהפך בצוות המקצועי כאשר יצחק שום מונה למנהל הספורטיבי, שחקן העבר - אלון מזרחי מונה לנציג הבעלים וניסן יחזקאל מונה למאמן הקבוצה.

הקבוצה הצליחה להתייצב במסגרת הליגה ואף הצליחה להגיע לגמר הגביע במסגרת הגביע, אך באפריל 2017 התפטר יחזקאל מאימון הקבוצה כיוון שחש לטענתו בפגיעה בסמכויותיו על ידי שום, שמצידו התפטר אף הוא לאחר שלושה ימים. במקום יחזקאל מונה שחקן העבר ומנכ"ל המועדון כפיר אדרי ביחד עם אסייג שמונה פעם נוספת באותה עונה למאמנים ביחד בעלי אותה סמכות מקצועית עד לסוף העונה כולל גמר הגביע שבו הייתה צפויה הקבוצה להשתתף.

ב-25 במאי 2017 זכתה בני יהודה בגביע המדינה השלישי של המועדון, לאחר ניצחון 4–3 על מכבי תל אביב בדו-קרב בעיטות עונשין במשחק הגמר.

בסיום העונה חתם יוסי אבוקסיס לשנתיים לאחר שחזר לאמן במועדון בפעם השלישית בקריירה, ובמקביל סיים אלון מזרחי את תפקידו כנציג הבעלים.

ב-3 באוגוסט 2017 ניצחה הקבוצה 1–0 את זניט סנקט פטרבורג באצטדיון קרסטובסקי ברוסיה במשחק הגומלין של שלב השלישי של מוקדמות הליגה האירופית, אך תוצאה זו לא הספיקה לה על מנת להעפיל לשלב הבא לאחר שהפסידה 0–2 במשחק הראשון שנערך בישראל.

בעונת 2017/2018 הוביל אבוקסיס את בני יהודה לפלייאוף העליון, ובתום העונה חתם על חוזה חדש לחמש שנים נוספות במועדון.

ב-15 במאי 2019 זכתה בני יהודה בגביע המדינה הרביעי של המועדון והשני בשלוש שנים, לאחר ניצחון 5–4 על מכבי נתניה בדו-קרב פנדלים במשחק הגמר (זוהי הפעם השלישית מתוך ארבע שהיא ניצחה בגמר בבעיטות הכרעה). הזכייה בגביע המדינה העניקה לה השתתפות בסיבוב השלישי במוקדמות הליגה האירופית אותו בו הוגרלה מול נפטצ׳י באקו האזרית. הקבוצה גברה על יריבתה בתוצאה 4:3 בסיכום צמד המשחקים ובכך הצליחה לשחזר את הישג השיא שלה באירופה והעפילה בפעם השנייה בתולדותיה לשלב הפלייאוף.

ב-28 ביוני 2019 השיק המועדון סמל חדש, המבוסס על הישן, אשר עבר חידושים וליטושים.

ב-7 בינואר 2020 עבר אבוקסיס לאמן את הפועל באר שבע, וב-8 בינואר מונה אלישע לוי למאמן הקבוצה. תחת שרביטו של לוי הקבוצה סיימה במקום השביעי כאשר היא מוליכה את הפלייאוף התחתון וכן הגיעה לשלב חצי גמר גביע המדינה. בעונה שלאחר מכן, פוטר לוי מפאת חוסר הצלחה של הקבוצה והסתבכות בתחתית הטבלה, ויוסי אבוקסיס חזר לקבוצה על מנת לנסות ולהצילה מירידה לליגה השנייה, כאשר עונה שנייה ברצף סיימה בפלייאוף התחתון. ניסיון זה לא צלח, ובסיום עונת 2020/2021 ירדה הקבוצה לליגה הלאומית, לאחר שבע שנים בליגה הבכירה.

את עונת 2021/2022 פתח יוסי אבוקסיס, שעזב את הקבוצה ב-3 בפברואר, ובמקומו מונה ניסו אביטן למאמן הקבוצה. ב-12 במאי מונה עוזר המאמן לשעבר אורי גוטמן למאמן הקבוצה. ב-18 במאי מינה הבעלים ברק אברמוב את דורון אוסידון לתפקיד נציג הבעלים במקומו של יוסי כהן. ב-29 ביולי רכש משה דמאיו בחזרה את הקבוצה וב-4 באוגוסט אשרה הוועדה להעברת זכויות את הרכישה.

**עידן משה דמאיו (-2023)**

במאי 2023 מונה עומר פרץ למאמן הקבוצה, תחת הדרכתו רשמה הקבוצה מהפך ביכולת והתקרבה לליגת העל.

אצטדיון
-------

משרדי המועדון ומתחם האימונים של הקבוצה ממוקמים באצטדיון שכונת התקווה, אצטדיונה הביתי של הקבוצה בעבר, אך החל מעונת 2004/2005 עברה הקבוצה לשחק באצטדיון בלומפילד.

בשנים 2016–2019 עברה הקבוצה לארח באצטדיון המושבה בפתח תקווה, בעקבות הרחבת אצטדיון בלומפילד. בעונת 2019/2020 חזרה הקבוצה לארח באצטדיון בלומפילד.

אוהדים
------

סמל הארגון Lions Army
אוהדי הקבוצה משתמשים בתרנגול בתור הקמע הקבוצתי.
ארגון האוהדים של בני יהודה התחלף מספר פעמים, האחרון שבהם היה "Gate 9" שהתפרק בעקבות סכסוך עם הבעלים. בשנת 2008 קם הארגון "Lions Army" שהוקם מחברי הארגון לשעבר "השדים הזהובים", וכיום הוא מונה כ-1,800 חברי ארגון רשומים. הארגון הוא האחראי העיקרי על ארגון תצוגות ומפגני עידוד לקבוצה.

תארים
-----

**ליגת העל**

* **אליפות (1)**: 1989/1990
	+ סגנות (3): 1980/1981, 1986/1987, 1991/1992

**גביע המדינה**

* **זכייה (4)**: 1967/1968, 1980/1981, 2016/2017, 2018/2019
	+ סגנות (4): 1964/1965, 1977/1978, 2005/2006, 2009/2010

**גביע הטוטו**

* **זכייה (2)** : 1991/1992, 1996/1997
	+ סגנות (2): 1987/1988, 1989/1990

**אלוף האלופים**

* **זכייה (1)**: 1990
	+ סגנות (4): 1968, 1981, 2017, 2019

**גביע ליליאן**

* סגנות (1): 1987/1988

שיאים
-----

### שיאים קבוצתיים

* **עונות בליגת העל**: 54 (כולל עונת 2019/2020 בליגת העל בכדורגל)
* **מיקום הכי נמוך**: מקום 12 בליגת המשנה (אז ליגה ב' - דרום, בעונת 1953/1954)
* **הניצחון הגבוה ביותר בכל הזמנים**: 18–0 (נגד מכבי קריית מלאכי בעונת 1963/1964 בסיבוב ב' בגביע המדינה)
* **הניצחון הגבוה ביותר בליגה הבכירה**: 8–2 (נגד בית"ר ירושלים בעונת 1993/1994)
* **רצף ניצחונות הליגה הארוך ביותר בליגה הבכירה**: 7 (בעונת 2007/2008 בליגת העל)
* **רצף משחקים ללא הפסד בליגה הבכירה**: 29 (בעונת 1986/1987 בליגה הלאומית)
* **שיא ניצחונות בעונה**: 19 (בעונת 1991/1992)
* **שיא נקודות בעונה**: 62 (בעונות 1989/1990 ו-1991/1992)
* **שיא שערים בעונה**: 68 (בעונת 1991/1992)
* **שיא הספיגה הנמוכה לעונה**: 19 (בעונת 1985/1986)
* **שיא הפרש שערים לעונה**: 24 (בעונות 1989/1990 ו1991/1992)
* **שיא דקות ליגה ללא ספיגה**: 688 דקות (בעונת 1979/1980)

### שיאים אישיים

* **שיאן ההופעות**: אהוד בן טובים, 458 הופעות (350 בליגה הבכירה)
* **מלך השערים בליגה**: אהוד בן טובים, 168 שערים (92 בליגה הבכירה)
* **מלך השערים בגביע המדינה**: זכי מזרחי, 23 שערים
* **שיא שערים במשחק אחד**: זכי מזרחי, 10 שערים (בניצחון 18–0 על מכבי קריית מלאכי, 6 באוקטובר 1963)
* **שיא שערים לעונה**: אלון מזרחי, 26 שערים (בעונת 1992/1993)

#### זוכים בתואר מלך השערים במדי הקבוצה

| עונה | שם השחקן | שערים | הערות |
| --- | --- | --- | --- |
| 1964/1965 | זכי מזרחי | 19 | יחד עם ישראל אשכנזי ממכבי יפו |
| 1991/1992 | אלון מזרחי | 20 |  |
| 1992/1993 | אלון מזרחי | 26 |  |
| 2008/2009 | אלירן עטר | 14 | יחד עם שמעון אבו חצירא מהפועל פתח תקווה וברק יצחקי מבית"ר ירושלים |

#### זוכים בתואר כדורגלן העונה במדי הקבוצה

| עונה | שחקן | תארים קבוצתיים | הערות |
| --- | --- | --- | --- |
| 1989/1990 | משה סיני | אליפות | כבש 14 שערים ובישל 6 |

#### שיאנים בנבחרת ישראל

* **השחקן הראשון מהקבוצה ששיחק עבור נבחרת ישראל**: יעקב גרונדמן, ב-15 באוקטובר 1961 נגד נבחרת איטליה
* **השחקן הראשון מהקבוצה שהבקיע שער עבור נבחרת ישראל**: יוסף מהלל, ב-2 בינואר 1964 נגד נבחרת הונג קונג
* **בעל מספר ההופעות הרב ביותר בנבחרת כשחקן הקבוצה**: אלון מזרחי, 9 הופעות
* **בעל מספר השערים הרב ביותר בנבחרת כשחקן הקבוצה**: אלון מזרחי ויוסף מהלל, 2 שערים כ"א.

בני יהודה במפעלים האירופים
--------------------------

עד תחילת שנות ה-90 הקבוצות הישראליות השתתפו בגביע האינטרטוטו בלבד ולא קיבלו כרטיס למפעלים האירופיים.
בני יהודה השתתפה לראשונה במסגרת אירופית בעונת 1987/1988 בגביע האינטרטוטו אז הוגרלה ביחד עם בית"ר ירושלים באותו הבית וסיימה במקום הרביעי והאחרון עם נקודה בלבד.
פעם נוספת השתתפה בגביע האינטרטוטו בעונת 1990/1991 והוגרלה ביחד עם מכבי חיפה, גם אז סיימה במקום הרביעי עם נקודה בלבד.

מאז 1992/1993 אז הצטרפה ישראל לגביעי אירופה רשמית, שיחקה בני יהודה שבע עונות במוקדמות גביע אופ"א והליגה האירופית מתוכם הגיעה פעמיים לשלב הפלייאוף.
תוצאותיה מפורטות בטבלה להלן:

| בני יהודה בגביעי אירופה |
| --- |
| מפעל | עונה | שלב | מועדון | משחק בית | משחק חוץ | תוצאה סופית |
| גביע אופ"א | 2006/2007 | שלב המוקדמות השני | בולגריהבולגריהלוקומוטיב סופיה | 2:0 | 4:0 | 6:0 |
| הליגה האירופית | 2009/2010 | שלב המוקדמות הראשון | אזרבייג'ןאזרבייג'ן סימורק זקטלה | 0:3 | 0:1 | 0:4 |
| שלב המוקדמות השני | לטביהלטביה דינאבורג | 0:4 | 0:1 | 0:5 |
| שלב המוקדמות השלישי | פורטוגלפורטוגל פאסוס די פריירה | 0:1 | 0:1 | 0:2 |
| פלייאוף | הולנדהולנד פ.ס.וו. איינדהובן | 1:0 | 1:0 | 2:0 |
| 2010/2011 | שלב המוקדמות הראשון | ארמניהארמניה יוליסס ירוואן | 0:1 | 0:0 | 0:1 |
| שלב המוקדמות השני | אירלנדאירלנד שמרוק רוברס | 1:0 | 1:1 | 2:1 |
| 2011/2012 | שלב המוקדמות השני | אנדורהאנדורה סנטה ג'וליה | 0:2 | 0:2 | 0:4 |
| שלב המוקדמות השלישי | שוודיהשוודיה הלסינגבורג | 0:1 | 3:0 | 3:1 |
| 2012/2013 | שלב המוקדמות השני | ארמניהארמניה שיראק | 0:2 | 0:1 | 0:3 |
| שלב המוקדמות השלישי | יווןיוון פאוק סלוניקי | 2:0 | 4:1 | 6:1 |
| 2017/2018 | שלב המוקדמות השני | סלובקיהסלובקיה א.ס. טרנצ'ין | 0:2 | 1:1 | 1:3 |
| שלב המוקדמות השלישי | רוסיהרוסיה זניט סנקט פטרבורג | 2:0 | 0:1 | 2:1 |
| 2019/2020 | שלב המוקדמות השלישי | אזרבייג'ןאזרבייג'ן נפטצ'י באקו | 1:2 | 2:2 | 3:4 |
| פלייאוף | שוודיהשוודיה מאלמה | 1:0 | 3:0 | 4:0 |

#### שיאים אירופיים

* **הישג השיא של המועדון במסגרות אירופאיות**: שלב הפלייאוף של מוקדמות הליגה האירופית (בעונות 2009/2010 ו-2019/2020)
* **הניצחון הגבוה ביותר במסגרות האירופאיות**: 4–0 (נגד דינאבורג בעונת 2009/2010 בסיבוב השני במוקדמות הליגה האירופית)
* **ההפסד הגבוה ביותר במסגרות האירופאיות**: 0–4 (נגד לוקומוטיב סופיה בעונת 2007/2008 בסיבוב השני במוקדמות גביע אופ"א)
* **בעל מספר ההופעות הרב ביותר במסגרת אירופאית**: איציק עזוז, 25 הופעות
* **מלך השערים במסגרות האירופאיות**: פדרו גלבאן, שישה שערים

שחקני עבר בולטים
----------------

|  |  |  |  |  |  |
| --- | --- | --- | --- | --- | --- |
| * יעקב גרונדמן
* אהוד בן טובים
* בן-ציון באייער
* דוד סלמן
* בועז סולמי
* יוסף מהלל
* זכי מזרחי
* אברהם לב
* אלון צוברי
* איתן יפת
* מור גולן
 | * יורם אורנשטיין
* אמנון שמשוני
* משה עלו
* אבינועם מליחי
* שלמה קירט
* משה יחיאל
* אורי לוזון
* רמי לוי
* רוני מאיר
* דוד גורדנה
* ירון אביחיל
 | * משה סיני
* יוסי זאנה
* חזי שירזי
* רוני לוי
* יעקב אסייג
* רואי חדד
* חררדו גונזלס
* ניר מנחם
* ניר שטרית
* משה אייזנברג
 | * בוני גינצבורג
* אלון מזרחי
* חיים רביבו
* ניקולאי קודריצקי
* דוד אמסלם
* גיא שרעבי
* יוסי אבוקסיס
* ניר סביליה
* טל בנין
* אבי תקווה
 | * וינסנט אניימה
* מטה בטורינה
* פיני בלילי
* אסי בלדוט
* אלירן עטר
* פדרו גלבאן
* קסטוטיס איבשקביצ'יוס
* דלה איינוגבה
* אמיר עגייב
* איוב קרא
 | * איציק עזוז
* קובי רפואה
* שלו מנשה
* כפיר אדרי
* בן לוז
* סהר מזרחי
* שוקי נגר
* אלי אברבנל
* מוטי ששון
* ראובן עובד
 |

* ראו גם: קטגוריה:כדורגלני בני יהודה תל אביב

מאמנים
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| שם | שנת התחלה | שנת סיום |
| --- | --- | --- |
| דוד סולמי | 1951 | 1961 |
| עמנואל שפר | 1961 | 1962 |
| יוסף מרימוביץ' | 1962 | 1963 |
| עמנואל שפר | 1963 | 1964 |
| אריה קוך | 1964 |
| ישראל חליבנר | 1964 |
| יעקב גרונדמן | 1964 | 1965 |
| יצחק גלקסמן | 1965 | 1966 |
| יעקב גרונדמן | 1966 | 1968 |
| זכי מזרחי | 1968 |
| אריה רדלר | 1968 | 1969 |
| נחום סטלמך | 1969 | 1970 |
| יעקב גרונדמן | 1970 | 1971 |
| דב מאליס | 1971 | 1972 |
| זכי מזרחי | 1972 |
| יחיאל מור | 1972 | 1973 |
| יוסף מהלל | 1973 | 1975 |
| אלי פוקס | 1975 | 1976 |
| צבי סינגל | 1976 | 1977 |
| זאב זלצר | 1977 | 1979 |
| שמעון בן יהונתן | 1979 | 1980 |

 |  | 

| שם | שנת התחלה | שנת סיום |
| --- | --- | --- |
| יחיאל מור | 1979 |
| שלמה שרף | 1980 | 1983 |
| יעקב גרונדמן | 1983 | 1984 |
| ליאון קונסטנטינובסקי | 1984 | 1985 |
| יצחק שניאור | 1985 | 1987 |
| דוד שווייצר | 1987 | 1988 |
| אהוד בן טובים | 1988 |
| שפיגל ונפתלי | 1988 | 1989 |
| שפיגל ולוי | 1989 | 1992 |
| לבקוביץ' ולוי | 1992 | 1993 |
| רמי לוי | 1993 | 1994 |
| ניסים בכר | 1994 | 1995 |
| יאנוש פס | 1995 |
| גרונדמן ולוי | 1995 | 1997 |
| ויקו חדד | 1997 |
| יעקב גרונדמן | 1997 | 1998 |
| רמי לוי | 1998 | 1999 |
| גיורא שפיגל | 1999 |
| שפיגל ופייגנבוים | 1999 | 2000 |
| אלי אוחנה | 2000 | 2001 |

 |  | 

| שם | שנת התחלה | שנת סיום |
| --- | --- | --- |
| רמי לוי | 2001 |
| אלי אוחנה | 2001 | 2003 |
| ניצן שירזי | 2003 | 2007 |
| אלי כהן | 2007 | 2008 |
| אסייג ושירזי | 2008 |
| גיא לוזון | 2008 | 2010 |
| דרור קשטן | 2010 | 2011 |
| יוסי אבוקסיס | 2011 | 2012 |
| דרור קשטן | 2012 | 2013 |
| יוסי אבוקסיס | 2013 | 2015 |
| יוסי מזרחי | 2015 | 2016 |
| אריק בנדו | 2016 |
| ניסן יחזקאל | 2016 | 2017 |
| אדרי ואסייג | 2017 |
| יוסי אבוקסיס | 2017 | 2020 |
| אלישע לוי | 2020 |
| ניר ברקוביץ' | 2020 |
| כפיר אדרי**(ז)** | 2020 | 2021 |
| יוסי אבוקסיס | 2021 | 2022 |
| נסים אביטן | 2022 |
| אלישע לוי | 2022 | הווה |

 |

**הערות:**

* הרשימה כוללת את אנשי בני יהודה ששימשו החל משנת 1951 בתפקידים הבאים: מנג'ר / מאמן / מאמן-שחקן. אם שני בעלי תפקידים עמדו על הקווים במקביל יופיעו שמותיהם יחדיו (אם בפורמט מנג'ר ומאמן כדוגמת שפיגל ולוי בעונת 1989–1990 ואם בפורמט צמד מאמנים כדוגמת אסייג ושירזי בעונת 2007–2008).
* מאמן זמני מסומן ב-**(ז)**.

סגל הקבוצה
----------

שחקני בני יהודה במשחק נגד זניט סנקט פטרבורג במוקדמות הליגה האירופית בעונת 2017/2018
נכון ל-14 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | טמיר ללו  |
| 2 | ישראלישראל | בלם | יזן נסאר  |
| 3 | ישראלישראל | בלם | שחר רוזן  |
| 4 | ישראלישראל | בלם | ג'ונתן אנים אגיאפונג  |
| 7 | ישראלישראל | חלוץ | מיקי ממן  |
| 8 | ישראלישראל | חלוץ | שביט מזל  |
| 10 | גמביהגמביה | קשר | אבובאקר בארי  |
| 11 | ישראלישראל | חלוץ | נהוראי קריב  |
| 12 | ישראלישראל | מגן | סתיו ישראלי  |
| 16 | ישראלישראל | חלוץ | אלירן עטר  |
| 17 | ישראלישראל | חלוץ | שחר הירש  |
| 18 | ישראלישראל | קשר | מאור ביטון  |
| 19 | ישראלישראל | חלוץ | אייל חן  |

 |  | 

| מס' |  | עמדה | שם |
| --- | --- | --- | --- |
| 21 | ישראלישראל | קשר | מוטי ברשצקי  |
| 23 | ישראלישראל | קשר | עדן אוטאצ'י  |
| 24 | ישראלישראל | בלם | ספיר יתאח  |
| 27 | ישראלישראל | קשר | עידן רטה  |
| 33 | ניגריהניגריה | קשר | ג'וזף אוקורו  |
| 42 | ישראלישראל | קשר | סולומון דניאל  |
| 55 | ישראלישראל | שוער | יהונתן שאבי  |
| 70 | ישראלישראל | קשר | שלו דניאל  |
| 75 | חוף השנהבחוף השנהב | מגן | סולימאן פופאנה  |
| 77 | ישראלישראל | קשר | אלמוג בוזגלו  |
| 91 | ישראלישראל | קשר | גיא סיביליה  |
| 99 | ישראלישראל | חלוץ | נועם גיסין  |

 |

### צוות מקצועי

|  |  |
| --- | --- |
| **מאמן ראשי** | ישראלישראל עומר פרץ |
| **מאמן שוערים** | ישראלישראל |
| **מאמן כושר** | ישראלישראל ארז גרינברג |
| **עוזר מאמן** | ישראלישראל אביב ארנפירד |

לקריאה נוספת
------------

* זוהיר בהלול, רמי ברוש, יגאל ביטון, **האנציקלופדיה לכדורגל ישראלי**, כרך ג', עמ' 150 - 163, הוצאת ישראגול, 2011

קישורים חיצוניים
----------------

ויקישיתוף מדיה וקבצים בנושא **בני יהודה תל אביב** בוויקישיתוף
* 
* בני יהודה תל אביב, ברשת החברתית פייסבוק

* בני יהודה תל אביב, ברשת החברתית אינסטגרם

* בני יהודה תל אביב, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu
* 

* בני יהודה תל אביב באתר ההתאחדות לכדורגל בישראל
* בני יהודה ויקי - אתר ויקיה העוסק בבני יהודה
* מאור זכריה‏, אוכלים את הדייסה שבישלו: הסיבות לקריסה של בני יהודה, באתר וואלה!‏, 4 באוקטובר 2021

הערות שוליים
------------

1. ↑  עמית גולדשטיין, אריק בנאדו פוטר מבני יהודה, באתר , ‏24/10/2016
2. ↑  עמית וסר, ‏בני יהודה נפרדה מיצחק שום, כפיר אדרי יאמן, באתר ONE‏, 30 באפריל 2017
3. ↑  עמית גולדשטיין‏, בני יהודה: יוסי אבוקסיס חתם לחמש שנים, באתר וואלה!‏, 15 במאי 2018
4. ↑  אלון בן דוד, ‏תחל עונה וסמליה: בני יהודה השיקה סמל חדש, באתר ONE‏, 28 ביוני 2019
5. ↑  תומר לוי, ‏בא לשכונה בחור חדש: אלישע לוי סיכם בבני יהודה, באתר ערוץ הספורט, 8 בינואר 2020
6. ↑  מאור רחמני, ‏אחרי 7 שנים: בני יהודה ירדה רשמית ללאומית, באתר ONE‏, 1 במאי 2021
7. ↑  יש מחליף ליוסי אבוקסיס: ניסו אביטן מונה למאמן בני יהודה, באתר וואלה!‏, 3 בפברואר 2022
8. ↑  אורי גוטמן מונה למאמנה של בני יהודה: "אתן את כל כולי", באתר וואלה!‏, 12 במאי 2022
9. ↑  ‏דורון אוסידון מונה לנציג הבעלים בבני יהודה, באתר ספורט1, 18 במאי 2022
10. ↑  גידי ליפקין, ‏רשמית: בני יהודה חזרה לידיו של משה דמאיו, באתר ONE‏, 29 ביולי 2022
11. ↑  נדב צנציפר, ועדת הזכויות אישרה את העברת הבעלות על בני יהודה, באתר ynet, 4 באוגוסט 2022
12. ↑  נדב צנציפר, איתות משכונת התקווה: אחרי מהפך גדול, בני יהודה בדרך חזרה לליגת העל?, באתר ynet, 29 בינואר 2024
13. ↑  עמוד השחקן של יוסף מהלל באתר ההתאחדות לכדורגל בישראל

| הליגה הלאומית בכדורגל - עונת 2023/2024 |
| --- |
| 

|  |
| --- |
| עירוני קריית שמונה • הפועל נוף הגליל • מ.ס. כפר קאסם • איחוד בני שפרעם • מכבי הרצליה • הפועל כפר סבא • הפועל אום אל-פחם • בני יהודה תל אביב • סקציה נס ציונה • הפועל ראשון לציון • הפועל עפולה • הפועל עכו • הפועל רמת גן • הפועל ניר רמת השרון • עירוני טבריה • מכבי יפו |

 |